soude hem en zijnen beleyde dat gheen onstade doen aengesien der
uutspraken van rechte die tanden tijden gesciet waen tusschen
lijsbetten weduwe des voirs willems va thiene janne van
mers katheline sijne wive wouten capellema en lijsbette
sijnen wive de welke hij inden rechte dede lezen dair mede
hij meynde want jans wive va mers de helcht vande voirs
huyse ende tgoet opde loe aengeseeght waen ende het vevorwe
was te volgen Ende oft de voirs gesusten oft enich van hen
storve sonder wettige geboirte ocht te laten dat dan nae
de doot va hen en huen wettigen mannen alle de oberuerlijke
goeden die hen doen ttijt toecomen waen en toecomen soude
van willems wegen va thiene huers vaders wed keere souden tot
den naesten erfgenamen der selv gesusten vand zijden des selves
willems va thiene welke punte de selve vranck va vaelbeke
pnteerde te thoene hoepte dair ome dat hem des voirs jans va
mers leefdage lanc de voirs goeden volgen soude dair jegen de
voirs gtruyt dede seggen en vantwerde dat de voirs wijlen
willem va thienen tvoirs lant op de loe vcregen hadde int jair
dusent iii lxxxix ende tvoirs huys inde slachstte eens deels
int jair dusent iii xciii en eens deels int dusent iii xcvi
alsoe zij met brieve die sij oic inde rechte dede lezen lietblijcke
seide voirt de selve gtruyt dat de voirs willem va thienen
uut den voirs goeden gestorve wae als uut zijnen erve ende
dat lijsbeth des selfs willems wijf vanden nabedde de selve
goede besette hadde als tochtsse tot des lede mach zijn otrent
iii jaen die dair uut als uut huer tocht wae gestorve voitaen
dede sij seggen dat de voirs willem va thiene hadde een
wettige docht vanden voirbedde voirs die nae staet d heilig
kercken getroudt hadde wouten capellema en dat de selve